করোনা ভাইরাস: বাংলাদেশে গত ২৪ ঘণ্টায় নতুন শনাক্ত ১৪৭২ জন, মারা গেছেন ৩১ জন
বাংলাদেশের স্বাস্থ্য অধিদপ্তর জানিয়েছে যে করোনাভাইরাসে আক্রান্ত হয়ে দেশটিতে গত ২৪ ঘণ্টায় আরও ৩১ জনের মৃত্যু হয়েছে।
এ সময় নতুন কোভিড-১৯ রোগী শনাক্ত হয়েছেন আরও ১,৪৭২ জন।
এ নিয়ে করোনাভাইরাস আক্রান্ত হয়ে বাংলাদেশে মোট ৫,৫৫৫ জনের মৃত্যু হলো।
আর এখন পর্যন্ত বাংলাদেশে করোনাভাইরাসে আক্রান্ত হিসেবে শনাক্ত হলেন মোট ৩ লাখ ৭৯ হাজার ৭৩৮ জন।
স্বাস্থ্য অধিদপ্তরের দেয়া নিয়মিত সংবাদ বিজ্ঞপ্তিতে সোমবার এসব তথ্য জানানো হয়েছে।
পরিবারের কারো কোভিড-১৯ হলে বাকিরা যে সাতটি কাজ করবেন
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
নিজেকে যেভাবে নিরাপদ রাখবেন করোনাভাইরাস থেকে
করোনাভাইরাস ঠেকাতে যে সাতটি বিষয় মনে রাখবেন
টাকার মাধ্যমে করোনাভাইরাস ছড়াতে পারে কি?
বিশ্ব মহামারি শেষ হতে কতদিন লাগবে?
কোথায় কতোক্ষণ বেঁচে থাকে কোভিড-১৯ এর জীবাণু, নির্মূলের উপায়
এতে বলা হয়েছে, গত ২৪ ঘণ্টায় কোভিড-১৯ রোগ থেকে সুস্থ হয়েছেন ১,৫৩১ জন।
এ পর্যন্ত এই রোগ থেকে সুস্থ হয়ে উঠেছেন মোট ২ লক্ষ ৯৪ হাজার ৩৯১ জন।
গতকাল অর্থাৎ রবিবারে জানানো হয়েছিল যে আগের ২৪ ঘণ্টায় করোনাভাইরাসে আক্রান্ত হয়ে ২৪ জন মারা গিয়েছিলেন।
তারও আগের ২৪ ঘণ্টায় ২৩ জনের মৃত্যুর কথা জানানো হয়েছিল।
শুক্রবারে কোভিড-১৯ রোগে ১৭ জনের মৃত্যুর কথা জানিয়েছিল স্বাস্থ্য অধিদপ্তর।
মোট ১০৯টি পরীক্ষাগারে নমুনা পরীক্ষা করা হচ্ছে।
গত ২৪ ঘণ্টায় ১৩ হাজার ২২৭টি নমুনা পরীক্ষা করা হয়েছে, এ পর্যন্ত মোট পরীক্ষা করা নমুনার সংখ্যা ২০ লক্ষ ৮৪ হাজার ২২২টি।
প্রতি ১০০টি পরীক্ষায় কোভিড-১৯ রোগী শনাক্তের হার ১৮ দশমিক ২২ শতাংশ।

বাংলাদেশের স্বাস্থ্য অধিদপ্তর জানিয়েছে যে করোনাভাইরাসে আক্রান্ত হয়ে দেশটিতে গত ২৪ ঘণ্টায় আরও ৩১ জনের মৃত্যু হয়েছে।